Николай Лилиев
Знам сърдечен свиден кът…

chitanka.info

Знам сърдечен свиден кът.

Сред замрели в сън ели,

звучен ручей ромоли,

и лъчи-стрели трептят

Там в забрава рой пчели

своя сватбен танц въртят.

Боже, в тоя цветен път

мойта вяра окрили.

1920

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.